สลน.แจก จม.ข่าว รบ.เพื่อประชาชน ให้สื่อฯ ใช้เผยแพร่ผลงาน รบ. 
เมื่อวันที่ 28 เม.ย. 58 ผู้สื่อข่าวรายงานว่า สำนักโฆษก สำนักเลขาธิการนายกรัฐมนตรี (สลน.) ได้แจกจ่าย จดหมายข่าวรัฐบาลเพื่อประชาชน ฉบับปฐมฤกษ์ ปีที่ 1 วันที่ 28 เมษายน 2558 ให้กับสื่อมวลชนประจำทำเนียบรัฐบาล เพื่อใช้เผยแพร่ประชาสัมพันธ์ผลงานรัฐบาลให้ประชาชนรับทราบ,โดย พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ได้เขียนในคอลัมน์ จากใจนายกรัฐมนตรี หน้า 1 โดยระบุว่า ผมอยากเรียนว่า รัฐบาลชุดนี้เข้ามารับหน้าที่อันหนักหนาในช่วงเวลาที่ไม่อาจละเลยหรือหลีกเลี่ยงได้ ที่ผ่านมารัฐบาลไม่เพียงแต่ต้องดำเนินการเพื่อยุติปัญหาภายในประเทศอันเกิดจากความเข้าใจที่แตกต่างกันและปัญหานานัปการจากความอ่อนแอและไร้วินัยของการบริหารจัดการในอดีตที่ทำให้ชะงักงัน,ในขณะเดียวกัน ยังต้องบริหารประเทศเพื่อให้ยืนหยัดท่ามกลางสถานการณ์รุมเร้าจากภายนอก อันเนื่องจากวิกฤตการณ์ทางเศรษฐกิจที่ส่งผลกระทบไปทั่วโลก เงื่อนไขทางการค้าการลงทุนที่เข้มข้นขึ้นและกติการะหว่างประเทศที่ต้องยึดปฏิบัติอย่างเคร่งครัด, ,แม้จะต้องเผชิญกับแรงกดดันมหาศาล ผมอยากเรียนทุกท่านจากใจว่า ตั้งแต่วันที่ผมตัดสินใจก้าวเข้ามารับผิดชอบประเทศจนถึงวันนี้ในฐานะนายกรัฐมนตรี เจตนารมณ์ของผมที่ต้องการเห็นประเทศไทยสงบสุขและเจริญรุ่งเรือง และอยู่ในครรลองของความมีคุณธรรมและความยุติธรรม ไม่เคยเปลี่ยนแปลงไปจากเดิมและจะไม่มีวันเปลี่ยนไป,สิ่งที่ผมปรารถนา คือ อยากเห็นพี่น้องประชาชนทุกท่านมีความรักและความสามัคคีเป็นเจ้าของประเทศที่เห็นประโยชน์ของชาติเป็นที่ตั้ง เชิดชูสถาบันชาติ ศาสนา พระมหากษัตริย์เป็นสำคัญ และความสงบสุขมั่นคงของชาติเป็นหลักชัยของแผ่นดิน,ผมขอให้คำมั่นสัญญาว่า รัฐบาลจะทำหน้าที่ให้ดีที่สุดด้วยความซื่อสัตย์ สุจริตและด้วยหัวใจของชาติทหารที่พร้อมจะร่วมทุกข์ร่วมสุขกับพี่น้องประชาชนทุกคน ด้วยความมุ่งมั่นและตั้งใจครับ พลเอกประยุทธ์ จันทร์โอชา นายกรัฐมนตรี,โดยจดหมายดังกล่าว มีลักษณะเป็น แท็บลอยด์ ให้กับสื่อมวลชน หนังสือนี้มีทั้งสิ้น 8 หน้า พิมพ์ทั้งสิ้น 60,000 เล่ม แจกในพื้นที่ กทม. 30,000 เล่ม และพื้นที่ต่างจังหวัด 30,000 เล่ม โดยจะพิมพ์เผยแพร่ทุก 15 วัน
สำนักเลขาธิการนายกรัฐมนตรี (สลน.) แจกจ่าย จดหมายข่าวรัฐบาลเพื่อประชาชน ฉบับปฐมฤกษ์ ปีที่ 1 วันที่ 28 เม.ย. 58 ให้กับสื่อมวลชนประจำทำเนียบรัฐบาล เพื่อใช้เผยแพร่ประชาสัมพันธ์ผลงานรัฐบาลให้ประชาชนรับทราบ
สำนักเลขาธิการนายกรัฐมนตรี,สลน.,จดหมายข่าวรัฐบาลเพื่อประชาชน,แจกจ่าย,สื่อมวลชน,เผยแพร่,ปฐมฤกษ์,28 เม.ย.58,ทำเนียบรัฐบาล,ประชาสัมพันธ์,ผลงานรัฐบาล,ประชาชน,ข่าว,ไทยรัฐออนไลน์,ข่าวการเมือง